CONVOCATORIA PARA A COBERTURA MEDIANTE OPOSICIÓN LIBRE DE UNHA PRAZA DE TÉCNICO DE XESTIÓN TRIBUTARIA E RECADATORIA (OEP 2020)
ADMINISTRACIÓN LOCAL — Municipal — Sanxenxo (Persoal, oposicións, 14/08/2020)

Mediante resolución de alcaldía de data 10 de agosto de 2020, aprobáronse as bases e a convocatoria en propiedade para a selección de funcionaria/o, Técnica/o de administración especial, subescala técnica, clase media, encadrada no grupo A, subgrupo A2. Achéganse as bases reguladoras que rexerán a convocatoria: É obxecto da presente convocatoria a cobertura en propiedade por funcionario de carreira, mediante o sistema de oposición libre, de UNHA (1) praza de TÉCNICO DE XESTIÓN TRIBUTARIA E RECADACIÓN, pertencente á Escala de Administración Especial, Subescala Técnica, Clase Media, encadrada no grupo de Titulación A, subgrupo A2 e dotada coas retribucións básicas correspondentes ao seu grupo de titulación e as complementarias asignadas ao posto de traballo ao que se adscriba a praza, e incluída na Oferta de Emprego Público do ano 2020. O posto correspondente a esta praza terá destino na administración financieira do Concello de Sanxenxo e terá como funcións básicas as de Técnic@ de xestión tributaria e recadación, pudendo este posto ser reasignado con acordo as modificacións que deriven da aprobación anual dos orzamentos ou modificación da relación de postos de traballo (ou instrumento similar). A selección dos aspirantes para a praza ofertada na presente convocatoria efectuarase polo sistema de oposición libre.1. Para seren admitidas na realización das probas selectivas as persoas aspirantes deberán reunir os seguintes requisitos: a) Ter a nacionalidade española, ou atoparse comprendido no eido do disposto no artigo 57 do Real decreto lexislativo 5/2015 polo que se aproba o Texto Refundido da Lei do Estatuto Básico do Empregado Público, respecto do acceso ao emprego público de nacionais doutros estados. b) Ter cumpridos os dezaseis anos de idade e non exceder, no seu caso, da idade máxima de xubilación forzosa. c) Posuír ou estar en condicións de obter o título de Grao ou Licenciatura en Economía, Administración e Dirección de Empresas, Dirección e Xestión Pública, Relacións Laborais ou equivalentes. As equivalencias deberán de acreditarse polos aspirantes. Os aspirantes con titulacións obtidas no estranxeiro deberán acreditar que están en posesión da correspondente homologación. d) Posuír a capacidade funcional para o desempeño das tarefas habituais da praza ou posto ao que aspiran. e) Non estar separado mediante expediente disciplinario do servizo de calquera administración pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario no que houbese estado separado ou inhabilitado. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Ter aboado os dereitos de exame por importe de 26 euros, pago que poderá efectuarse na Tesourería Municipal do Concello de Sanxenxo, ou mediante ingreso na conta operativa do Concello con IBAN ES66 2080 5441 4830 4010 0435. Aqueles aspirantes que presenten a tarxeta de demandante de emprego en vigor estarán exentos do pago dos dereitos de exame. O pago non poderá ser obxecto de subsanación fóra do prazo de presentación de instancias.2. As persoas aspirantes deberán posuír todos os requisitos esixidos no apartado anterior o día en que remate o prazo para presentar as solicitudes e conservalos, polo menos, ata a data do seu nomeamento como persoal funcionario de carreira.1. As instancias solicitando tomar parte do proceso selectivo, dirixiranse o alcalde–presidente do Concello de Sanxenxo e presentaranse no Rexistro Xeral do Concello de Sanxenxo de luns a venres en horario de 9:00 a 14:00 horas, ou a través da sede electrónica (https://sede.sanxenxo.es), ou ben de calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Aqueles aspirantes que presenten en rexistro distinto ao do Concello de Sanxenxo deberán enviar copia da solicitude debidamente rexistrada por fax ao número 986721022 ou por correo electrónico a personal@sanxenxo. es Xuntarase coa instancia a seguinte documentación: a) DNI ou NIE da persoa solicitante. b) Títulos universitarios da persoa solicitante. c) Acreditación da condición de persoa con discapacidade no caso de estar recoñecida pola Administración competente (so no caso de que solicite a adaptación das probas). d) Documento que acredite o ingreso da taxa (ou copia de demanda de emprego en vigor). e) Copia do título do Celga 4 ou equivalente debidamente homologado, segundo o disposto na Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, no caso de solicitar a exención do exame de galego. Todos os documentos presentados deberán ser orixinais ou cotexados.2. Para seren admitidas nas probas selectivas correspondentes as persoas aspirantes deberán manifestar na súas solicitudes de participación que reúnen todas e cada unha das condicións esixidas na data en que remate o prazo de presentación.3. As persoas con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e medios para realizaren os exercicios nos que a adaptación fose necesaria.4. As persoas aspirantes quedarán vinculadas aos datos que consten na súa solicitude, aínda que os erros de feito que se poidan advertir poderán emendarse en calquera momento, de oficio ou a instancia de parte.5. Os dereitos de exame reintegraránselles de oficio ás persoas interesadas que sexan excluídas definitivamente de lista de persoas admitidas. O prazo para presentar as solicitudes será de 20 días naturais, contados a partir do día seguinte ao da publicación da convocatoria no Boletín Oficial do Estado (BOE), mediante extracto, e previa publicación do texto íntegro das bases e a convocatoria no Boletín Oficial de Provincia de Pontevedra (BOPPO) e o extracto no Diario Oficial de Galicia (DOG). 1. Rematado o prazo de presentación de instancias, e no prazo máximo de vinte días hábiles, a Alcaldía ditará Resolución aprobando a lista provisional de admitidos e excluídos, cos nomes, apelidos e causa de exclusión. Dita resolución publicarase no BOPPO, na sede electrónica e no taboleiro de anuncios do Concello de Sanxenxo.2. Os aspirantes excluídos disporán dun prazo de 10 días hábiles, contados a partir do seguinte ao da publicación da resolución, para poder emendar, no seu caso, o/s defecto/s que motivase/n a súa exclusión e/ou formular reclamacións.3. Rematado o citado prazo, a Alcaldía emitirá Resolución pola que aprobará a listaxe definitiva de admitidos e excluídos ao proceso selectivo. Na mesma resolución determinarase a composición nominal do Tribunal cualificador, así como o lugar de realización das probas e a data de comezo das mesmas. Dita resolución publicarase no BOPPO, na sede electrónica e no taboleiro de anuncios do concello.4. Contra a resolución do Alcalde–Presidente, aprobatoria da lista, poderase interpoñer recurso potestativo de reposición ante o mesmo órgano que a ditou, no prazo dun mes a partir do día seguinte ó desta notificación ou ben un recurso contencioso–administrativo perante o Xulgado do Contencioso–Administrativo de Pontevedra, segundo o artigo 46 da Lei 29/1998, do 13 de xullo, reguladora da xurisdición contencioso -administrativa.5. O feito de figurar incluído na relación de admitidos non prexulga que se lles recoñeza aos interesados a posesión dos requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas.6. No caso de que dende un primeiro momento non houbese ningún aspirante excluído, ditarase resolución aprobando a listaxe definitiva de admitidos. Na mesma resolución determinarase a composición nominal dos membros do Tribunal cualificador así como o lugar e a data de comezo das probas. Dita resolución publicarase no BOPPO, na sede electrónica e no taboleiro de anuncios do concello.1. Os membros do Tribunal Cualificador deste proceso selectivo serán designados pola Alcaldía segundo o disposto no art.4, e) e f) do Real Decreto 896/91, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, así como no artigo 60.1 do citado Real decreto lexislativo 5/2015: Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home. Os membros dos órganos de selección deberán pertencer a un corpo, escala ou categoría profesional para o ingreso na que se requira unha titulación e nivel igual ou superior ao esixido para participar no proceso selectivo.2. A composición do Tribunal axustarase ao previsto no artigo 59.2 da Lei 2/2015, de 29 de abril, de emprego público de Galicia non podendo ser parte do mesmo o persoal de elección ou de designación política, o persoal funcionario interino ou laboral temporal, o persoal eventual e as persoas que nos cinco anos anteriores á publicación da convocatoria tiveran realizado tarefas de preparación de aspirantes a probas selectivas ou colaboraran durante ese período con centros de preparación de opositores.3. A composición nominal dos membros do Tribunal Cualificador farase pública coa resolución aprobando a listaxe definitiva de admitidos ao proceso, que será publicada no BOPPO, na sede electrónica e no taboleiro de anuncios do concello. Así mesmo, na resolución na que se designe a composición nominal do Tribunal nomearanse suplentes dos membros do mesmo.4. O Tribunal Cualificador non poderá constituírse nin actuar sen a asistencia de, a lo menos, tres dos seus membros (titulares ou suplentes, indistintamente) e, en todo caso, coa asistencia do Presidente e do Secretario.5. Os membros do Tribunal Cualificador deberán absterse de intervir, cando concorran neles algunha das circunstancias previstas no art.23 da Lei 40/2015, de Réxime Xurídico do Sector Público e no artigo 13.2 do Real decreto 364/1995 polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios da Administración Xeral do Estado.6. Así mesmo, os aspirantes, poderán recusar aos membros do Tribunal cando nos mesmos concorra algunha das circunstancias previstas para a abstención de conformidade co establecido no art.24 da Lei 40/2015.7. O Tribunal quedará facultado para resolver tódalas dúbidas que puideran xurdir na aplicación destas bases e tomar os acordos necesarios para a boa orde do proceso selectivo en todo o non previsto nas presentes bases.8. A actuación do tribunal rexerase polo disposto nas presentes bases e na Lei 40/2015.9. O Tribunal poderá dispoñer a incorporación aos seus traballos de asesores especialistas, para todas ou algunha/s das probas que compoñen o proceso selectivo. Neste caso, os asesores terán dereito ás indemnizacións previstas para os vocais.1. A data e mais a hora na que se deberá constituír cada tribunal, así como o día e a hora para o comezo do primeiro exercicio das probas selectivas convocadas, determinaraos a Alcaldía mediante unha resolución, xuntamente coa aprobación da lista definitiva de persoas admitidas e a composición do tribunal, que se publicará mediante un anuncio no BOPPO, na sede electrónica e no taboleiro de anuncios do concello, polo menos con 10 días naturais de antelación.2. As persoas aspirantes serán convocadas para cada exercicio nun único chamamento e as que non comparezan para realizalo quedarán decaídas no seu dereito, salvo os casos debidamente xustificados, que resolverá o tribunal.3. As persoas aspirantes deberán presentarse para realizaren cada exercicio provistas do DNI ou doutro documento fidedigno acreditativo da súa identidade a xuízo do tribunal e tamén dos medios materiais necesarios para realizalo.1. En calquera momento o tribunal poderá requirirlles aos opositores que acrediten a súa identidade.2. A orde de actuación dos opositores para realizaren aqueles exercicios que non se poidan facer de forma simultánea determinaraa o tribunal mediante un sorteo en presenza das persoas aspirantes e inmediatamente antes de iniciarse o exercicio.3. Na realización e corrección dos exercicios escritos garantirase o anonimato, para o cal o tribunal poderá utilizar os medios que considere oportunos.4. Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria deberá propoñerlle ao Alcalde, previa audiencia coa persoa interesada, a súa exclusión indicando as inexactitudes ou falsidades observadas para os efectos procedentes.5. Unha vez concluído cada un dos exercicios da oposición correspondente o tribunal fará pública, na sede electrónica e no taboleiro de anuncios, a relación das e dos aspirantes que o superasen, indicando a puntuación obtida. As persoas non incluídas na lista terán a consideración de “non aptas”. 6. A relación de persoas aprobadas en cada exercicio deberá publicarse na sede electrónica e no taboleiro de anuncios, polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.7. Os exercicios terán lugar a porta pechada sen outra asistencia que a dos membros do tribunal, as persoas designadas por este como colaboradoras e as persoas opositoras, excepto na lectura por parte dos opositores dos exercicios escritos, que será pública.8. Desde o momento en que remate un exercicio ou proba e ata que empece o seguinte deberá transcorrer un prazo mínimo de 48 horas e un máximo de 40 días hábiles.9. As puntuacións obtidas no exercicio tipo test publicaranse no taboleiro de anuncios do concello e na sede electrónica, e as persoas aspirantes terán un prazo de 2 días hábiles, contados a partir do día seguinte ao da publicación das respostas correctas, para presentar as reclamacións que consideren oportunas. Unha vez resoltas, no seu caso, as alegacións presentadas ou transcorrido o citado prazo, convocaranse as e os aspirantes que o superaron para a realización do segundo exercicio.10. Contra os acordos do tribunal poderá interpoñerse recurso administrativo de alzada ante a alcaldía–presidencia que os nomeou, segundo o previsto no artigo 121 da Lei 39/2015. PRIMEIRO EXERCICIO.— De carácter obrigatorio e eliminatorio. Consistirá en contestar por escrito un test de 80 preguntas con catro respostas alternativas propostas polo tribunal e correspondentes ao contido do programa. O tempo para a realización deste exercicio será de 80 minutos. SEGUNDO EXERCICIO.- De carácter obrigatorio e eliminatorio. Consistirá en desenvolver por escrito catro temas, que serán extraídos ao azar polo tribunal, un da parte xeral y tres da parte específica do programa, un de cada unha das partes específicas do programa, durante un período máximo de cinco horas. Posteriormente, as persoas aspirantes serán convocadas polo tribunal para proceder á súa lectura pública, que levará a cabo a súa autora ou autor ou, se non fose posible, a persoa que designe ou un membro do tribunal. TERCEIRO EXERCICIO.- De carácter obrigatorio e eliminatorio. Consistirá na resolución dun suposto práctico tipo test de 40 preguntas con catro respostas alternativas relacionado coas materias contidas na parte específica do programa, sendo que o contido gardará relación cos procedementos, tarefas e funcións habituais da praza obxecto desta convocatoria. O tempo para a realización deste exercicio será de 60 minutos. CUARTO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal.1. Cada un dos exercicios obrigatorios e eliminatorios da oposición será cualificado entre cero (0) e dez (10) puntos, e para aprobar cada un dos exercicios deberase obter unha puntuación mínima de cinco (5) puntos. Nos exercicios tipo test penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional. Ademais, neste exercicio o tribunal marcará a puntuación esixida (nota de corte) para superar a proba en función da complexidade técnica desta e das peculiaridades propias da praza ou posto convocado, que se corresponderá cun número determinado de respostas acertadas unha vez descontada a penalización por respostas incorrectas. A indicada nota de corte pode ser inferior, igual ou superior ao 50 % do número de preguntas que compoñen o exercicio. Neste tipo de exercicios quedarán automaticamente anulados os exames asinados, os que conteñan datos que identifiquen a persoa asinante ou que teñan marcas que puidesen romper o anonimato, así como os que resulten ilexibles.2. Na avaliación do exercicio correspondente aos temas que se desenvolvan terase en conta con carácter xeral o nivel de coñecementos, a estrutura e claridade expositiva, a capacidade de raciocinio e demais criterios que o tribunal cualificador estime oportuno considerar segundo as características da praza convocada.3. O exercicio obrigatorio e non eliminatorio sobre o coñecemento do idioma galego cualificarase de cero (0) a dous (2) puntos. Quedan exentas desta proba as persoas aspirantes que acrediten o Celga 4; a todas elas outorgaráselles a cualificación máxima (2 puntos). 4. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.5. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas as dúas, a maior e a menor, e a media aritmética calcularase coas puntuacións concedidas polos demais membros do tribunal. Se algunha das aspirantes non puidese completar o proceso selectivo a causa dun embarazo de risco ou parto debidamente acreditados, a súa situación quedará condicionada á finalización deste e á superación das fases que quedasen aprazadas, que non se poderán demorar tanto que se menoscabe o dereito do resto das e dos aspirantes a unha resolución do proceso axustada a tempos razoables, o que deberá ser valorado polo tribunal. En todo caso, a realización das probas terá lugar antes da publicación da lista de aspirantes que superasen o proceso selectivo.1. Á cualificación obtida polas persoas aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda aos exercicios obrigatorios non eliminatorios e aos voluntarios realizados, acadándose así a puntuación final.2. Unha vez determinada a cualificación final das persoas aspirantes o tribunal fará pública a relación de das aprobadas por orde de puntuación na sede electrónica e no taboleiro de anuncios do concello.3. O tribunal non poderá, en ningún caso, aprobar nin declarar que superou as probas selectivas un número superior de persoas aspirantes ao de prazas convocadas en cada proceso selectivo. Calquera proposta de aprobados que contraveña o establecido anteriormente será nula de pleno dereito.4. Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao Alcalde a proposta coa relación de persoas aprobadas, na que só se incluirán aquelas opositoras e opositores que obtivesen a maior puntuación total final, que nunca poderán superar o número de prazas convocadas en cada proceso selectivo.5. No suposto de empate nas puntuacións totais finais entre dúas ou máis persoas aspirantes este resolverase tendo en conta a maior puntuación obtida no primeiro exercicio e, se isto non fose suficiente, a puntuación obtida nos sucesivos exercicios ata que o empate se resolva. De persistir, resolverase por sorteo.6. Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade.1. A relación de persoas aprobadas, publicada na sede electrónica e no taboleiro de anuncios do concello, conterá unha advertencia na que se lles recordará a estas o deber de presentar a documentación sinalada nas bases para xustificar que cumpren os requisitos esixidos para ingresar na función pública local e acceder á praza convocada.2. As persoas aspirantes propostas achegarán, dentro do prazo de 20 días naturais, contados desde a publicación da relación de aprobados, os documentos acreditativos de capacidade e dos requisitos esixidos na convocatoria: a) Certificación de nacemento expedida no Rexistro civil correspondente. b) Certificado médico, sen prexuízo dun posterior recoñecemento. c) Declaración xurada de non estar separadas do servizo das administracións públicas nin incorrer nalgunha das causas de incapacidade ou incompatibilidade determinadas na lexislación vixente. d) Número da Seguridade Social. e) Certificado do número de conta bancaria.3. Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito.4. As persoas que non presenten a documentación sinalada anteriormente dentro do prazo fixado, salvo causa de forza maior, non poderán ser nomeadas funcionarias de carreira, nin tampouco se do exame da documentación se deducise que carecen dalgún requisito.1. Concluído o proceso selectivo as persoas aprobadas, nun número que non poderá exceder en ningún caso o das prazas convocadas, serán nomeadas funcionarias ou funcionarios de carreira polo Alcalde, unha vez que xustifiquen documentalmente o cumprimento dos requisitos previstos nestas bases para o seu ingreso.2. A proposta do tribunal cualificador terá carácter vinculante para a Alcaldía, que ordenará a publicación dos nomeamentos no BOPPO, sen prexuízo da súa toma de posesión, unha vez que se practiqu e a notificación persoal de nomeamento.3. A toma de posesión efectuarase dentro do prazo máximo dun mes a partir da publicación do nomeamento; de non o facer nin existir causa xustificada, que deberá ser alegada e aceptada, as persoas nomeadas quedarán na situación de cesantes. As bases dista convocatoria vinculan ao Concello de Sanxenxo, os tribunais cualificadores e os aspirantes que participen no proceso selectivo convocado. En cumprimento do disposto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais, infórmase as persoas interesadas en participar no proceso selectivo que os datos de carácter persoal por elas facilitados serán incorporados a un ficheiro ca finalidade de selección de persoal, e se lles recoñece a posibilidade de exercer o seu dereito de acceso, rectificación, cancelación e oposición enviando comunicación a Concello de Sanxenxo, Rúa Madrid, 1–36960 Sanxenxo – Galicia – España, ou o correo electrónico a personal@sanxenxo. es Os interesados deberan autorizar expresamente (a través da instancia de solicitude á convocatoria) ao Concello de Sanxenxo a proceder ao tratamento dos seus datos nos termos anteriormente descritos así como á publicación dos mesmos nos taboleiros de anuncios e na páxina web do concello. Os tribunais de cada proceso selectivo quedan facultados para interpretar as bases da convocatoria e para resolver cantas dúbidas e incidencias presente a súa aplicación. Ademais, poderán adoptar os acordos necesarios procurando a boa orde e desenvolvemento do proceso selectivo. Os procesos selectivos regularanse polo disposto nas bases da convocatoria e, no que non estea previsto nelas, polo Real decreto lexislativo 5/2015, de 30 de outubro, que aproba o Texto refundido da Lei do estatuto básico do empregado público; pola Lei 2/2015, de 29 de abril, que aproba a Lei do emprego público de Galicia; polo Real decreto lexislativo 781/1986, de 18 de abril, que aproba o Texto refundido das disposicións legais vixente en materia de réxime local (artigos do 134 ao 137); polo Real decreto 896/1991, de 7 de xuño, sobre o procedemento de selección na Administración local; polo Decreto 95/1991, de 20 de marzo, que aproba o Regulamento de selección de persoal da Administración da Comunidade Autónoma de Galicia; e polo Real decreto 364/95, que aproba o Regulamento xeral de ingreso do persoal ao servizo da Administración do Estado. As bases da convocatoria e cantos actos administrativos deriven delas e das actuacións dos tribunais poderán ser impugnados nos casos e na forma establecidos pola Ley 39/2015 e a Lei 29/1998, de 13 de xullo, reguladora da xurisdición contencioso-administrativa. A Administración local tamén poderá, no seu caso, revisar as resolucións dos tribunais segundo o previsto na Ley 39/2015. Sanxenxo, (Asinado dixitalmente na data certificada ao pé). O alcalde–presidente, Lisardo Jose Aday Francisco Clarimon Zeggoud TEMA 1. A Constitución española de 1978. Principios xerais. Dereitos e deberes fundamentais dos españois. TEMA 2. Organización territorial do Estado: principios constitucionais. A Administración local. As comunidades autónomas. Os estatutos de autonomía. TEMA 3. A Lei. Concepto e caracteres. As leis estatais. Leis ordinarias e orgánicas. Normas do goberno con forza de lei. Os Tratados internacionais como norma de dereito interno. TEMA 4. O procedemento administrativo: concepto. Disposicións xerais sobre os procedementos administrativos e normas reguladoras dos distintos procedementos. O concepto de interesado no procedemento: clases de interesados. Dereitos dos cidadáns fronte á Administración e dereitos dos administrados. TEMA 5. O acto administrativo. Concepto. Elementos. Clases. Requisitos: motivación e forma. A eficacia dos actos administrativos: condicións. A notificación. A publicación. A demora e retroactividade da eficacia. A invalidez do acto administrativo: supostos de nulidade de pleno dereito e anulabilidade. O principio de conservación do acto administrativo. TEMA 6. O procedemento administrativo común (I): Fase de iniciación. Termos e prazos. TEMA 7. O procedemento administrativo común (II): Fases de ordenación e instrución. A tramitación simplificada do procedemento administrativo común. TEMA 8. O procedemento administrativo común (III): Fase de finalización. A obrigación de resolver. O silencio administrativo. TEMA 9. A revisión de actos e disposicións pola propia Administración: supostos. A acción de nulidade, procedemento, límites. A declaración de lesividade. A revogación de actos. A rectificación de erros materiais ou de feito. Os recursos administrativos. TEMA 10. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. TEMA 11. A responsabilidade da Administración pública: caracteres. Os orzamentos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. TEMA 12. O orzamento das entidades locais: concepto e contido. Elaboración, aprobación e prórroga do orzamento. A constitucionalización do principio de estabilidade orzamentaria. TEMA 13. O municipio (I): concepto e elementos. O termo municipal. A poboación. A organización. Lexislación básica e municipio de réxime común. TEMA 14. O municipio (II): competencias. Competencias propias, delegadas e distintas das propias e delegadas. Os servizos mínimos. Os réximes especiais. Lexislación básica. TEMA 15. O persoal ao servizo das entidades locais: clases e réxime xurídico. Lexislación básica e lexislación do estado sobre función pública local. Lei Orgánica 3/2007, do 22 de marzo, para a igualdade efectiva de mulleres e homes. Título I: O principio de igualdade e a tutela contra a discriminación. TEMA 1. Lei 58/2003, de 17 decembro, Xeral Tributaria. Disposicións xerais do ordenamento tributario. Principios xerais. Normas tributarias. Fontes normativas. Aplicación das normas tributarias. Interpretación, cualificación e integración. TEMA 2. A relación xurídico-tributaria. As obrigacións tributarias. Obrigación tributaria principal, obrigacións accesorias e formais. Outras obrigacións tributarias. TEMA 3. Os obrigados tributarios. Clases de obrigados tributarios. Os sucesores. Os sucesores das persoas físicas. Alcance da súa responsabilidade. Os sucesores das persoas xurídicas. O alcance da súa responsabilidade. TEMA 4. Os responsables tributarios. O responsable solidario. O responsable subsidiario. A declaración de responsabilidade. A capacidade de obrar na orde tributaria. Representación legal. Representación voluntaria. Representación de persoas ou entidades non residentes. TEMA 5. Cuantificación da débeda tributaria. A base impoñible. O tipo de gravame. A cota tributaria. Comprobación de valores. TEMA 6. A débeda tributaria. Extinción. O pago, as súas formas, momentos e prazos. Imputación de pagos. Consignación do pago. Aprazamento e fraccionamento do pago. TEMA 7. A prescrición, prazos, cómputo e a súa interrupción. Efectos. Outras formas de extinción. A compensación de créditos. A compensación entre Entidades Públicas. TEMA 8. As garantías da débeda tributaria. O dereito de prelación. A hipoteca legal tácita. A afección. O dereito de retención. As medidas cautelares. Garantías para o aprazamento e fraccionamento do pago da débeda tributaria. TEMA 9. A aplicación de tributos. Os procedementos tributarios: iniciación, desenvolvemento e terminación. Prazos de resolución. TEMA 10. Dereitos e garantías dos obrigados tributarios. Información e asistencia aos obrigados tributarios. TEMA 11. As liquidacións tributarias: os seus elementos esenciais e a súa notificación. As autoliquidacións. Disposicións xerais da recadación tributaria: recadación voluntaria e executiva. TEMA 12. O domicilio fiscal. A notificación tributaria. Lugar e práctica. A notificación por comparecencia. A entrada en domicilio. TEMA 13. Os procedementos de xestión tributaria. TEMA 14. A inspección tributaria. Funcións e facultades. Documentación das actuacións de inspección. As actas de inspección. TEMA 15. A inspección tributaria. O procedemento de inspección. TEMA 16. A potestade sancionadora. Principios e procedemento. Concepto e clases de infraccións e sancións tributarias. TEMA 17. Real Decreto 939/2005, do 29 de xullo, polo que se aproba o Regulamento Xeral de Recadación. A recadación tributaria: concepto. Recadación en período voluntario. Disposicións xerais. Prazos de pago. A recadación de débedas de vencemento periódico e notificación colectiva. Facultades da recadación tributaria. TEMA 18. A recadación en período executivo. Disposicións xerais. Procedemento de constrinximento (I): Inicio do Procedemento. As recargas do período executivo. As costas. TEMA 19. Procedemento de constrinximento (II): Desenvolvemento do procedemento. Intereses de demora. Suspensión do procedemento. Execución de garantías. TEMA 20. Procedemento de constrinximento (III): Concorrencia de procedementos de execución administrativos e xudiciais. Preferencia e gradación. O concurso de acredores e os seus efectos sobre o procedemento de constrinximento. O privilexio dos créditos tributarios e a súa previsión na lexislación concursal. TEMA 21. Procedemento de constrinximento (IV): A dilixencia de embargo. Práctica dos embargos. A concorrencia de embargos. O Incumprimento da orde de embargo. TEMA 22. Procedemento de constrinximento (V): Práctica do embargo de bens ou dereitos (I). O embargo de diñeiro efectivo ou en contas abertas en entidades de crédito. O embargo de créditos ou valores realizables no acto ou a curto prazo. Embargo de valores realizables a largo prazo. O embargo de soldos, salarios e pensións. Limitacións. TEMA 23. Procedemento de constrinximento (VI): Práctica do embargo de bens ou dereitos (II). O embargo de bens inmobles e de dereitos sobre estes. A anotación preventiva. O embargo de intereses, rendas e froitos de toda especie. O embargo de establecementos mercantís e industriais. O embargo de metais preciosos, pedras finas, xoiería, ourivaría e antigüidades. O embargo dos restantes bens mobles e semovientes. TEMA 24. Procedemento de constrinximento (VII): Depósito dos bens embargados. Alleamento dos bens embargados. Valoración e fixación do tipo. Títulos de propiedade. Formas e acordo de alleamento. TEMA 25. Procedemento de constrinximento (VIII). Formas de alleamento (I): A poxa. O depósito. A mesa de poxa. Desenvolvemento da poxa. TEMA 26. Procedemento de constrinximento (IX). Formas de alleamento (II): Alleamento por concurso e alleamento mediante adxudicación directa. Adxudicación de bens e dereitos á Facenda Pública. TEMA 27. Procedemento de constrinximento (X): Actuacións posteriores ao alleamento. Liquidación das costas. Terminación do procedemento de constrinximento. Concepto de debedor errado e de crédito incobrable. Efectos da baixa provisional por insolvencia. Revisión de errados e rehabilitación de créditos incobrables. TEMA 28. Recursos e reclamacións dos actos de xestión tributaria das Entidades locais. TEMA 29. Procedementos especiais de revisión. A rectificación de erros. A devolución de ingresos indebidos. O recurso extraordinario de revisión. TEMA 30. A xurisdición contencioso-administrativa: natureza, extensión e límites. Estrutura. Capacidade procesual, lexitimación, representación e defensa. Actos impugnables. TEMA 31. Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Os tributos locais (I): Competencias da Administración local para a xestión e aplicación dos seus tributos. Delegación de competencias. Colaboración con outras Administracións. TEMA 32. Os tributos Locais (II): A potestade regulamentaria das entidades locais en materia tributaria. As ordenanzas fiscais. TEMA 33. Os tributos Locais (III): Clasificación e natureza das distintas figuras. TEMA 34. Os tributos Locais (IV) As Taxas. Feito impoñible. Supostos de non suxeición e exención. Suxeito Pasivo. Cota. Pagamento. Xestión. TEMA 35. Os tributos locais (V): Contribucións Especiais. Feito Impoñible. Suxeito Pasivo. Base Impoñible. Cota Tributaria. Pagamento. Imposición e Ordenación. Colaboración cidadá. TEMA 36. Os tributos locais (VI): O Imposto sobre Bens Inmobles (I). Natureza. Feito impoñible e supostos de non suxeición. Exencións. Suxeitos pasivos. Afección real na transmisión e responsabilidade na cotitularidade. TEMA 37. Os tributos locais (VII): O Imposto sobre bens Inmobles (II). Base impoñible. Base liquidable. Redución na base impoñible. Valor base da redución. TEMA 38. Os tributos locais (VIII): O Imposto sobre bens Inmobles (III). Cota íntegra e cota líquida. Tipo de gravame. Bonificacións. Pagamento e período impositivo. A xestión do Imposto. TEMA 39. Os tributos locais (IX): Imposto sobre Actividades Económicas. Natureza e feito impoñible. Exencións. Suxeitos Pasivos. Cota Tributaria. Bonificacións. Período Impositivo e Pagamento. Xestión. A recarga Provincial. TEMA 40. Os tributos locais (X): Imposto sobre Vehículos de Tracción Mecánica. Natureza e feito Impoñible. Exencións. Suxeitos Pasivos. Cota. Período Impositivo e Pagamento. Xestión. TEMA 41. Os tributos locais (XI): Imposto sobre Construcións, Instalacións e Obras. Natureza e feito Impoñible. Exencións. Suxeito Pasivo. Base impoñible. Cota e tipo impositivo. Beneficios fiscais. Pagamento. Xestión. TEMA 42. Os tributos locais (XII): Imposto sobre o Incremento de Valor dos Terreos de Natureza Urbana. Natureza e feito Impoñible. Exencións. Suxeitos pasivos. Base Impoñible. Cota tributaria e bonificacións. Pagamento. Xestión. TEMA 43. Outros recursos das Entidades Locais: Ingresos patrimoniais e demais de dereito privado. Prezos Públicos. Outros Ingresos de dereito público. TEMA 44. Real Decreto Lexislativo 1/2004, do 5 de marzo, polo que se aproba o texto refundido da Lei do Catastro Inmobiliario (I). Bens inmobles a efectos catastrais. Titulares catastrais. Procedementos de incorporación e réxime xurídico. Declaracións, comunicacións e solicitudes. Emenda de discrepancias. TEMA 45. Real Decreto Lexislativo 1/2004, do 5 de marzo, polo que se aproba o texto refundido da Lei do Catastro Inmobiliario (II). Procedementos de incorporación e réxime xurídico. Inspección catastral. Valoración. En Sanxeno (Asinado dixitalmente na data certificada ao pé) O Alcalde – presidente, Telmo Martín González.